Γεγονότα Μαΐου 2015



1η Μαΐου 
Πόλεμος και επιθέσεις
Πόλεμος των Ναρκωτικών στο Μεξικό
Τρεις στρατιώτες του μεξικανικού στρατού σκοτώνονται από πυρά με στόχο ένα ελικόπτερο στην πολιτεία Χαλίσκο, ενώ 10 στρατιώτες και 2 αστυνομικοί τραυματίζονται. (AP via ABC News America)
Δολοφονείται ένας υποψήφιος του θεσμικού Επαναστατικού Κόμματος/Οικολογικού Κόμματος για τις δημοτικές εκλογές στην πόλη Τσιλάπα ντε Άλβαρες. (AP μέσω Washington Post)
Εμφύλιος πόλεμος στη Λιβύη:
Από επίθεση με πύραυλο σε κέντρο αποστολής ασθενοφόρων, στην πόλη Βεγγάζη σκοτώνονται τουλάχιστον 2 άνθρωποι και άλλοι 7 τραυματίζονται. (Reuters) 

Καταστροφές και δυστυχήματα
Σεισμός μεγέθους 7,1 βαθμών της κλίμακας Ρίχτερ σημειώνεται στην επαρχία της Ανατολικής Νέας Βρετανίας στην Παπούα Νέα Γουινέα με την πιθανότητα να προκληθεί ένα τσουνάμι.(AP μέσω Daily Mail)
Τέχνες
Η έκθεση Expo 2015 ανοίγει τις πύλες της στο Μιλάνο, με θέμα Ταΐζοντας τον πλανήτη, ενέργεια για τη ζωή και με τη συμμετοχή 145 χωρών.(BBC)

Νόμος και έγκλημα
Ο Γάλλος πρόεδρος Φρανσουά Ολάντ υπόσχεται να διερευνήσει τις καταγγελίες σε βάρος γάλλων στρατιωτών στην Κεντροαφρικανική Δημοκρατία για βιασμούς παιδιών.(NPR)
Θάνατος του Φρέντι Γκρέι:
Στη Βαλτιμόρη της Μέριλαντ, 6 αξιωματικοί της αστυνομίας τίθενται υπό κράτηση για παράβαση καθήκοντος αναφορικά με το θάνατο του Φρέντι Γκρέι, για τον οποίο η δικαιοσύνη αποφάνθηκε ότι ήταν ανθρωποκτονία. (New York Times). (AFP μέσω News24)

2 Μαΐου 
Πόλεμος και επιθέσεις
Σκοτώνονται 2 αστυνομικοί και ένας πολίτης στο Μπουρούντι ενώ άλλοι 3 τραυματίζονται έπειτα από επίθεση με χειροβομβίδα στην πρωτεύουσα Μπουζουμπούρα. Η επίθεση σημειώνεται μία ημέρα μετά την παρόμοια επίθεση κατά την οποία τραυματίστηκαν 3 αξιωματικοί, εν μέσω διαμαρτυριών εναντίον του προέδρου Πιερ Νκουρουνζίζα. (Al Jazeera)

Κουλτούρα
Η Αικατερίνη, Δούκισσα του Κέμπριτζ φέρνει στον κόσμο το δεύτερο παιδί της, ένα κοριτσάκι. Η σύζυγος του Πρίγκιπα Ούιλιαμ, Δούκα του Κέμπριτζ, γέννησε στο νοσοκομείο Σεντ Μέρις στο Λονδίνο. (BBC), (Daily Mail)
Απαγορεύονται τα καλύμματα προσώπου στη Δημοκρατία του Κονγκό, σε μια προφανή απόπειρα να αποσοβήσει επιθέσεις από εξτρεμιστές.(The Independent) 

Καταστροφές
Πλημμύρες στην Αυστραλία
Ο αριθμός των θυμάτων από τις καταιγίδες στην Κουίνσλαντ έφτασε τα 5 και ένα μικρό αγόρι πέθανε όταν παρασύρθηκε από τα κύματα στην Μπολίνα της Νέας Νότιας Ουαλίας. (9 News)
Σεισμός στο Νεπάλ του 2015: Σε 7.040 ανέρχεται ο αριθμός των νεκρών από τον σεισμό που συνέβη τον περασμένο μήνα στο Νεπάλ με τους αγνοούμενους να υπολογίζονται σε χιλιάδες και τους τραυματίες να υπολογίζονται σε 14.025. Τα σωστικά συνεργεία είναι απαισιόδοξα για την ανεύρεση κι άλλων τυχόν επιζώντων. (Xinhua), (BBC), (CNN)

Νόμος και έγκλημα
Οι αρχές στις Μαλδίβες συλλαμβάνουν 3 ηγέτες της αντιπολίτευσης και γύρω στους 200 πολίτες έπειτα από βίαιες διαδηλώσεις την χθεσινή ημέρα, κατά τις οποίες ζητήθηκε η παραίτηση του προέδρου Γιαμίν Αμπντούλ Γκαγιούμ.(The Guardian)

Αθλητισμός
Στο ποδόσφαιρο συλλόγων, η Σέλτικ κατακτά το πρωτάθλημα Σκωτίας για την αγωνιστική περίοδο 2014–15 με 3 παιχνίδια να απομένουν ως τη λήξη της.(AFP μέσω ABC News Australia)
Στην πυγμαχία, ο Αμερικανός Φλόιντ Μεϊγουέδερ, τζούνιορ νικά τον Φιλιππινέζο Μάνι Πακιάο στο Λας Βέγκας στην πολιτεία Νεβάδα και κατακτά το ενιαίο πρωτάθλημα ημιβαρέων βαρών.(Daily Telegraph) (Daily Mail)
Στις ιπποδρομίες, τον 141ο αγώνα του Κεντάκι στο Τσέρτσχιλ Ντάουνς της πόλης Λούισβιλ του Κεντάκι κερδίζει ο ίππος American Pharoah με καβαλάρη τον Βίκτορ Εσπινόζα ενώπιον αριθμού -ρεκόρ κοινού. (The Guardian, (Los Angeles Times), (AP)
 Στην ένωση ράγκμπι, η Τουλόν νικά την Κλερμόν με 24–18 στον τελικό του Κυπέλλου Πρωταθλητριών Ευρώπης στο γήπεδο του Τουίκεναμ του Λονδίνου. Η Τουλόν γίνεται η πρώτη ομάδα στην ιστορία που κατακτά 3 διαδοχικούς ευρωπαϊκούς τίτλους σε επίπεδο συλλόγου.
(ESPN (UK))

3 Μαΐου 
Πόλεμος και επιθέσεις
Εμφύλιος πόλεμος στην Υεμένη (2015)
Αξιωματούχοι στην Υεμένη αναφέρουν ότι τουλάχιστον 20 μέλη του αραβικού συνασπισμού έφτασαν στο Άντεν σε "αναγνωριστική" αποστολή.(AP μέσω UT San Diego)
Καταστροφές και δυστυχήματα
Σεισμός στο Νεπάλ του 2015
Κλείνει το διεθνές αεροδρόμιο του Κατμαντού για τις πτήσεις των μεγάλων αεροσκαφών.(AP) 
Ο αριθμός των νεκρών από το σεισμό υπερβαίνει τις 7.000 και αναμένεται να αυξηθεί. (Reuters μέσω ABC News Australia)
Τουλάχιστον 18 άτομα σκοτώνονται σε τροχαίο δυστύχημα στην επαρχία Μπαντγκίς του Αφγανιστάν. (TOLO News)

Νόμος και έγκλημα
Δύο ένοπλοι επιτίθενται στο Κέντρο Κέρτις Κάλγουελ στην αμερικανική πόλη Γκάρλαντ του Τέξας όπου φιλοξενείται έκθεση με τα σκίτσα του Προφήτη Μωάμεθ. Αμφότεροι οι δράστες της επίθεσης σκοτώνονται από τα πυρά της αστυνομίας. (CBS Dallas Fort Worth)

Πολιτική και εκλογές
Στο Ναγκόρνο-Καραμπάχ διεξάγονται βουλευτικές εκλογές.В Нагорном Карабахе начались выборы. (Interfax).

Αθλητισμός
Στο αγγλικό ποδόσφαιρο, η Τσέλσι κατακτά το πρωτάθλημα για την αγωνιστική περίοδο 2014-15. (The Guardian)

4 Μαΐου 
Καταστροφές και δυστυχήματα
Οι αρχές στην Ιταλία αναφέρουν ότι πέθαναν 10 άτομα και άλλα 5.800 άτομα διασώθηκαν στη Μεσόγειο καθώς οι δουλέμποροί τους προσπάθησαν να εκμεταλλευτούν τα πιο ήρεμα νερά. (Reuters) 

Πολιτική και εκλογές
Αμερικανικές προεδρικές εκλογές 2016
Η πρώην επικεφαλής της Hewlett-Packard Κάρλι Φιορίνα ανακοινώνει ότι θα διεκδικήσει να είναι υποψήφια με το Ρεπουμπλικανικό Κόμμα για τις προσεχείς προεδρικές εκλογές. (CNN)
Γενικές εκλογές στην Νήσο του Πρίγκηπα Εδουάρδου 2015:
 Το κυβερνών Φιλελεύθερο Κόμμα της Νήσου του Πρίγκηπα Εδουάρδου εκλέγεται για 3η συνεχή φορά στην κυβέρνηση, με αυτοδυναμία και με νέο ηγέτη τον Γουέιντ Μακ Λόκλαν. Για πρώτη φορά στην ιστορία της επαρχίας έδρα κερδίζουν οι Πράσινοι. (CBC News)

Αθλητισμός
Ο Στούαρτ Μπίνγκαμ κερδίζει το παγκόσμιο πρωτάθλημα Snooker για το 2015 επικρατώντας του Σον Μέρφι στον τελικό. (World Snooker)

5 Μαΐου 
Πόλεμος και επιθέσεις
Επίθεση στο Κέντρο Κέρτις Κάλντγουελ
Το ΙΣΙΣ αναλαμβάνει την ευθύνη για την επίθεση σε έκθεση σκίτσων του Μωάμεθ στην αμερικανική πόλη Γκάρλαντ. (Washington Post)
Οικονομία
Η Ινδονησία απαγορεύει μόνιμα την απασχόληση οικιακών βοηθών στη Μέση Ανατολή επικαλούμενη "πολλά προβλήματα" αναφορικά με τις "εργασιακές νόρμες και τις παραβιάσεις ανθρωπίνων δικαιωμάτων." (The Guardian)

Διεθνείς σχέσεις
Η Νότια Κορέα και το Βιετνάμ υπογράφουν μια διμερή συμφωνία ελευθέρου εμπορίου.(Yonhap)
Ο Τζον Κέρι γίνεται ο πρώτος υπουργός Εξωτερικών των ΗΠΑ που επισκέπτεται τη Σομαλία. (NBC News)

Πολιτική και εκλογές
Αμερικανικές προεδρικές εκλογές 2016
Ο πρώην Κυβερνήτης του Αρκάνσας Μάικ Χάκαμπι ανακοινώνει ότι διεκδικεί να πάρει το χρίσμα για την ηγεσία του Ρεπουμπλικανικού Κόμματος των ΗΠΑ. (New York Times)
Γενικές εκλογές στην Αλμπέρτα 2015:
Το αριστερό Νέο Δημοκρατικό Κόμμα (NPD) στον Καναδά κερδίζει ιστορική νίκη, εκθρονίζοντας έπειτα από 44 χρόνια το Προοδευτικό Συντηρητικό Κόμμα της Δεξιάς. Νέα πρωθυπουργός εκλέγεται η Ρέιτσελ Νότλι. (Η Αυγή) 

Επιστήμη και τεχνολογία
Ανακοινώνεται η ανακάλυψη από επιστήμονες του EGS-zs8-1, του αρχαιότερου και πιο μακρινού γαλαξία που έχει ανακαλυφθεί ποτέ. (NY Times)
Η 41χρονη Αγγλίδα Κατριόνα Φίνλεϊσον-Ουίλικινς, γίνεται η πρώτη διαβητική (με διαβήτη τύπου Α) που γεννά με φυσιολογικό τοκετό έπειτα από τη χρήση τεχνητού παγκρέατος στη διάρκεια της εγκυμοσύνης της. (MSN) 
Ανακαλύπτεται το Archaeornithura meemannae, ένα είδος προϊστορικού πτηνού που αντιπροσωπεύει τον αρχαιότερο γνωστό εκπρόσωπο της οικογένειας των σύγχρονων πτηνών (Euornithes). (Science)

6 Μαΐου 
Νόμος και έγκλημα
Σε κάθειρξη 5 ετών καταδικάζεται ο αστέρας του Μπόλιγουντ Σαλμάν Χαν για ανθρωποκτονία εξ αμελείας επειδή παρέσυρε με το όχημα του στη Βομβάη 5 ανθρώπους, προκαλώντας το θάνατο του ενός. (BBC)

Πολιτική και εκλογές
Η Πρόεδρος της Χιλής Μιτσέλ Μπατσελέτ ζητά τις παραιτήσεις όλων των μελών της κυβέρνησης. (kathimerini.gr)
Ο πρωθυπουργός του Ισραήλ Μπενιαμίν Νετανιάχου συμφωνεί με το κόμμα Εβραϊκός Οίκος λίγο πριν εκπνεύσει η προθεσμία για σχηματισμό κυβέρνησης συνασπισμού. Ο συνασπισμός περιλαμβάνει 61 μέλη της Κνεσέτ, που είναι και το ελάχιστο απαιτούμενο όριο, κάτι που μεταφράζεται σε εύθραυστη κυβέρνηση. (Haaretz)
Φινλανδικές βουλευτικές εκλογές 2015
Το Κόμμα Κέντρου, με επικεφαλής τον Γιούχα Σίπιλα, ξεκινά διαπραγματεύσεις που θα οδηγήσουν στο σχηματισμό κυβέρνησης συνασπισμού με τον κεντροδεξιό Εθνικό Συνασπισμό και το ευρωσκεπτικιστικό Κόμμα των Φινλανδών. Για πρώτη φορά από το 1979, το Σουηδικό Κόμμα του Λαού της Φινλανδίας δεν προσκλήθηκε στην κυβέρνηση. (The Irish Times)

7 Μαΐου 
Πόλεμος και επιθέσεις
Τουλάχιστον 5 άτομα σκοτώνονται σε επίθεση της Μπόκο Χαράμ που σημειώνεται σε χωριό στον νοτιοδυτικό Νίγηρα. (Reuters) 

Τέχνες και πολιτισμός
Ανακοινώνεται από αρχαιολόγους ότι βρέθηκε στη Μαδαγασκάρη ένα μέρος από το θησαυρό του Κάπτεν Κιντ. Μία ασημένια ράβδος βρέθηκε στις ακτές του νησιού Σεν Μαρί. (BBC)

Πολιτική και εκλογές
Γενικές εκλογές του Ηνωμένου Βασιλείου 2015
Στις κάλπες για τις πιο αμφίρροπες εκλογές των τελευταίων χρόνων προσέρχονται οι ψηφοφόροι στο Ηνωμένο Βασίλειο. (Η Αυγή) 
Σύμφωνα με τις δημοσκοπήσεις έξω από τις κάλπες, το Εργατικό Κόμμα κερδίζει τις εκλογές, με οριακή πλειοψηφία στη Βουλή των Κοινοτήτων. (The Guardian) (BBC), (The Telegraph)
Το Εθνικό Κόμμα της Σκωτίας κερδίζει τις περισσότερες έδρες στη Σκωτία, εκλέγοντας τη νεότερη σε ηλικία βουλευτίνα, από το 18ο αιώνα: την Μάρε Μπλακ.(AP μέσω Washington Post) (in.gr)

8 Μαΐου 
Πόλεμος και επιθέσεις
Επέμβαση της Σαουδικής Αραβίας στην Υεμένη:
Η Σαουδική Αραβία ανακοινώνει πενθήμερη κατάπαυση του πυρός στην Υεμένη αρχής γενομένης από την ερχόμενη Τρίτη. (New York Times)
Καταστροφές και δυστυχήματα
Τουλάχιστον 6 άτομα σκοτώνονται από τη συντριβή ελικοπτέρου πάνω σε σχολείο στην περιοχή Γκιλγκίτ-Μπαλτιστάν του βόρειου Πακιστάν. Ανάμεσα στα θύματα είναι και οι πρέσβεις της Νορβηγίας και των Φιλιππινών. (Dawn)
Από τη συντριβή αεροσκάφους τύπου Piper PA-32 κοντά στο Αεροδρόμιο Ντεκάλμπ-Πίτσρι στην Ατλάντα των ΗΠΑ, σκοτώνονται και οι 4 επιβάτες. (BBC)
Διεθνείς σχέσεις
Η Μπουρκίνα Φάσο και ο Νίγηρας συμφωνούν στην ανταλλαγή 18 πόλεων προκειμένου να επιλύσουν την μακροχρόνια συνοριακή διαφορά με την Μπουρκίνα Φάσο να παίρνει τις 14 και τον Νίγηρα τις 4. (AFP μέσω The Guardian)
Πολιτική και εκλογές
Γενικές εκλογές στο Ηνωμένο Βασίλειο 2015
Το Συντηρητικό Κόμμα κερδίζει αυτοδυναμία έπειτα από τις γενικές εκλογές του 2015. (BBC)
Ο Πρωθυπουργός του Ηνωμένου Βασίλειου Ντέιβιντ Κάμερον συναντάται με τη Βασίλισσα Ελισάβετ Β΄ ενώ υποβάλλουν τις παραιτήσεις τους οι ηττημένοι των εκλογών αρχηγοί των κομμάτων της αντιπολίτευσης Εντ Μίλιμπαντ, Νικ Κλεγκ και Νάιτζελ Φάρατζ. (BBC)
Ταραχές στο Μπουρούντι
Ο Πρόεδρος του Μπουρούντι Πιέρ Νκουρουνζίζα καταθέτει επίσημα την αίτησή του για να είναι υποψήφιος στις προεδρικές εκλογές για 3η φορά, πυροδοτώντας βίαιες διαδηλώσεις στην Μπουζουμπούρα. (Reuters) 
Η Αντιπρόεδρος της Γουατεμάλας Ροξάνα Μπαλντέτι παραιτείται, καθώς φέρεται ότι εμπλέκεται σε ένα σκάνδαλο διαφθοράς στα τελωνεία.(naftemporiki.gr)

9 Μαΐου 
Πόλεμος και επιθέσεις
Η Βόρεια Κορέα ισχυρίζεται ότι προέβη σε επιτυχή δοκιμαστική εκτόξευση ενός βαλλιστικού πυραύλου από ένα υποβρύχιο.
(CNN)
Σε ταραχές στο Κουμάνοβο της Πρώην Γιουγκοσλαβική Δημοκρατία της Μακεδονίας, ανάμεσα στο στρατό της χώρας και στον αλβανικό εθνικοαπελευθερωτικό στρατό, σκοτώνονται 3 αστυνομικοί. (CNN/N1INFO) , (International Business Times)
Ταραχές στο Ιράκ
Τουλάχιστον 6 φρουροί και 30 φυλακισμένοι σκοτώνονται στη διάρκεια απόδρασης από φυλακή του Ιράκ, κατά την οποία δραπετεύουν 40 έγκλειστοι. (AP via ABC News America)

Δυστυχήματα
Από τη συντριβή στρατιωτικού αεροσκάφους Airbus A400M Atlas κοντά στην Σεβίλλη της Ισπανίας σκοτώνονται οι 3 επιβαίνοντες.
(The Telegraph) 
Από κατάρρευση τοίχου σε κτήριο υπό κατασκευή σκοτώνονται 10 άνθρωποι στην επαρχία Σαντόνγκ της Κίνας.
(AP μέσω ABC News America)

Υγεία
Επιδημία του ιού Έμπολα στην Δυτική Αφρική
Ο Παγκόσμιος Οργανισμός Υγείας κηρύσσει ότι η επιδημία του ιού του Έμπολα σταμάτησε στη Λιβερία έπειτα από αρκετές εβδομάδες που δεν έχει ανακοινωθεί άλλο κρούσμα.(BBC)

Διεθνείς σχέσεις
Η μεγαλύτερη στρατιωτική παρέλαση που έγινε ποτέ στη Ρωσία λαμβάνει χώρα στην Κόκκινη Πλατεία της Μόσχας. Πρόκειται για την παρέλαση της νίκης σε ανάμνηση της νίκης των Ρώσων στον Β΄ Παγκόσμιο Πόλεμο, 70 χρόνια πριν. (BBC)

Νόμος και έγκλημα
Ο πρώην Πρόεδρος της Αιγύπτου Χόσνι Μουμπάρακ και οι 2 γιοι του καταδικάζονται σε φυλάκιση 3 ετών και σε π΄ροστιμο για διαφθορά.
(AP μέσω Washington Post)

10 Μαΐου 
Πόλεμος και επιθέσεις
Εμφύλιος πόλεμος στην Υεμένη
Ο στρατός της Υεμένης δέχεται την προσφορά από τους Σαουδάραβες για πενθήμερη εκεχειρία. (Reuters μέσω Daily Mail)
Στη διάρκεια συγκρούσεων με ενόπλους αλβανούς στην πόλη Κουμάνοβο της Πρώην Γιουγκοσλαβική Δημοκρατία της Μακεδονίας σκοτώνονται 8 αστυνομικοί. (news247)

Καταστροφές και δυστυχήματα
Σεισμός στο Νεπάλ του 2015
Ο αριθμός των νεκρών από το σεισμό φτάνει τις 8.000 καθώς 3 σεισμικές δονήσεις πλήττουν το Νεπάλ.(Times of India)

Νόμος και έγκλημα 
Στην Ελβετία από πυροβολισμούς που σημειώθηκαν τη νύχτα του Σαββάτου στο καντόνι Άαργκαου σκοτώνονται αρκετοί άνθρωποι. Εντοπίζονται από την αστυνομία πτώματα ενηλίκων, εντός και γύρω από μία πολυκατοικία στην Βίρενλινγκεν. (naftemporiki.gr)

Πολιτική και εκλογές
Πολωνικές προεδρικές εκλογές 2015
Στις κάλπες για την εκλογή προέδρου προσέρχονται οι ψηφοφόροι στην Πολωνία, με τον συντηρητικό Αντρέι Ντούντα να προηγείται στον πρώτο γύρο. Ο Ντούντα θα αναμετρηθεί σε 2ο γύρο με τον σημερινό πρόεδρο Μπρόνισλαβ Κομορόφσκι. (The Economist)
Πολιτειακές εκλογές στη Βρέμη 2015:
Οι ευρωσκεπτικιστές σημειώνουν άνοδο και οι χριστιανοκοινωνιστές μεγάλη ήττα έπειτα από τις βουλευτικές εκλογές στο γερμανικό κρατίδιο της Βρέμης. (tovima.gr)

Αθλητισμός
Το γκραν πρι της Φόρμουλα Ένα που γίνεται στο Μοντμελό της Ισπανίας κερδίζει ο Νίκο Ρόσμπεργκ. (BBC)

11 Μαΐου 
Πόλεμος και επιθέσεις
Εμφύλιος πόλεμος στη Λιβύη:
Επίθεση σημειώνεται εναντίον πλοίου τουρκικής ιδιοκτησίας κοντά στο Τομπρούκ της Λιβύης, με αποτέλεσμα να πεθάνει ένα μέλος του πληρώματος και αρκετά άλλα να τραυματιστούν.(Reuters μέσω ABC Online)

Καταστροφές και δυστυχήματα
Σκοτώνονται τουλάχιστον 15 άτομα και άλλα 20 τραυματίζονται έπειτα από την πτώση λεωφορείου σε χαράδρα στην επαρχία Ουνταμπούρ του ινδικού κρατιδίου Τζαμού και Κασμίρ. (Times of India)
Τυφώνας Νουλ
2 νεκροί είναι ο απολογισμός από το πέρασμα του τυφώνα Νουλ από τις Φιλιππίνες. Η καταιγίδα κατευθύνεται προς την Ιαπωνία. (USA Today), (Time)

Τέχνες και κουλτούρα
Το έργο του Πάμπλο Πικάσο Οι Γυναίκες του Αλγερίου γίνεται το πιο ακριβοπληρωμένο έργο τέχνης που πωλείται σε δημοπρασία στους Κρίστις αντί του ποσού των 179.365.000 δολαρίων.(AP μέσω Business Insider) (BBC)
Το άγαλμα του Αλμπέρτο Τζιακομέτι Ο Άνδρας που Δείχνει πωλείται για το ποσό ρεκόρ των 141,3 εκατ. δολαρίων και γίνεται το ακριβότερο γλυπτό που έχει πουληθεί ποτέ σε δημοπρασία. (Yahoo! News)

Νόμος και έγκλημα
Το Ανώτατο Δικαστήριο της Σουηδίας απορρίπτει την προσφυγή του ιδρυτή των Wikileaks Τζούλιαν Ασάνζ να ακυρωθεί το ένταλμα σύλληψής του του 2010 με την κατηγορία του βιασμού. (Deutsche Welle)

Πολιτική και εκλογές
Γενικές εκλογές στη Γουιάνα 2015
Οι ψηφοφόροι στη Γουιάνα συρρέουν στις κάλπες για τη διεξαγωγή των γενικών εκλογών. (Telesurtv)
To κυβερνών κόμμα ηττάται στις εκλογές για πρώτη φορά έπειτα από 23 χρόνια. (CCTV)
Η Πρόεδρος της Χιλής Μιτσέλε Μπατσελέτ εγκρίνει μια νέα κυβέρνηση. (BBC)
Ανακοινώνεται η νέα κυβέρνηση του Ντέιβιντ Κάμερον στο Ηνωμένο Βασίλειο. Η κυβέρνηση αποτελείται από μέλη του Συντηρητικού Κόμματος, που κέρδισε τις πρόσφατες εκλογές.(BBC)

12 Μαΐου 
Τεχνολογία και οικονομία
Οι Φιλιππίνες γίνονται η πρώτη χώρα που ορίζει κανονισμούς για τις εφαρμογές όπως η Uber. (Wired)
Καταστροφές και δυστυχήματα
Από νέο σεισμό μεγέθους 7,3 βαθμών της κλίμακας Ρίχτερ στην πόλη Νάμτσε Μπαζάαρ του Νεπάλ κοντά στα σύνορα με το Θιβέτ σκοτώνονται 63 άτομα στο Νεπάλ, 17 στη βόρεια Ινδία και περισσότερα από 1000 τραυματίζονται.(Reuters μέσω Daily Mail) (NBC News) (BBC), (CNN)
Από συντριβή ελικοπτέρου του Σώματος Αμερικανών Πεζοναυτών τύπου Bell UH-1Y Venom στη διάρκεια ανθρωπιστικής επιχείρησης αγνοούνται οι 8 επιβαίνοντες. (The Guardian)
Στη Φιλαδέλφεια των ΗΠΑ τουλάχιστον 7 άτομα σκοτώνονται από τον εκτροχιασμό αμαξοστοιχίας και τουλάχιστον άλλα 200 τραυματίζονται. (WCAU), (US News and World Report)]

 13 Μαΐου 
Πόλεμος και επιθέσεις
Ένοπλοι ανοίγουν πυρ εναντίον λεωφορείου με μέλη σιίτες μουσουλμάνους στην πόλη Καράτσι του Πακιστάν, με αποτέλεσμα να σκοτωθούν τουλάχιστον 44 άτομα και δεκάδες να τραυματιστούν. (Pakistan Tribune), (BBC)
Κρίση στην Υεμένη: Αρχίζει να ισχύει η πενθήμερη κατάπαυση του πυρός. (BBC)
Έφεδρος του στρατού ανοίγει πυρ σε στρατιωτική βάση της Νότιας Κορέας, με αποτέλεσμα το θάνατο 2 ατόμων και τον τραυματισμό άλλων 3. (Yonhap)
Στις Φιλιππίνες, πεθαίνουν τουλάχιστον 72 άτομα από πυρκαγιά σε εργοστάσιο κατασκευής σαγιονάρων στη Βαλενσουέλα, ένα βόρειο προάστιο της Μανίλας. (CNN) (Al-Jazeera) 
Διεθνείς σχέσεις
Το Βατικανό ολοκληρώνει τη συνθήκη με την οποία αναγνωρίζει το Κράτος της Παλαιστίνης.(New York Times)

Νόμος και έγκλημα
Ταραχές στο Μπουρούντι το 2015
Ο υποστράτηγος Γκοντφρουά Νιγιομπαρέ ανακοινώνει ότι έγινε πραξικόπημα στο Μπουρούντι και ότι ιδρύει μια "επιτροπή εθνικής σωτηρίας". Ο πρόεδρος Πιερ Νκουρουνζίζα επιχειρεί να επιστρέψει στη χώρα του μέσω Τανζανίας. (BBC)
Η αστυνομία στο Μπουρούντι ανοίγει πυρ εναντίον διαδηλωτών στην Μπουζουμπούρα, οι οποίοι είναι ενάντιοι στην πρόθεση του προέδρου Νκουρουνζίζα να διεκδικήσει και 3η θητεία. (BBC)
Διατάζεται το κλείσιμο των γήινων συνόρων της χώρας από τον υποστράτηγο Νιγιομπαρέ και επίσης του διεθνούς αεροδρομίου της πρωτεύουσας.(AFP μέσω News24)
 Ένας από τους δημοφιλέστερους ραδιοσταθμούς, το Radio Publique Africaine, καταστρέφεται. BBC
Στο Ναουρού απαγορεύεται προσωρινά το Facebook, με το πρόσχημα της προστασίας της νεολαίας. (ABC Australia)

Πολιτική και εκλογές
Η Νότια Κορέα ισχυρίζεται ότι ο υπουργός Άμυνας της Βόρειας Κορέας Χιόν Γιον-τσολ εκτελέστηκε με αντιαεροπορικό όπλο.(Yonhap) (CNN)
Η αμερικανική Βουλή των Αντιπροσώπων υπερψηφίζει την πρόταση για τερματισμό της μαζικής συλλογής των δεδομένων από τα τηλέφωνα στις ΗΠΑ με ψήφους 338 έναντι 88 (79%). (The Guardian)

Αθλητισμός
Στίβος στους Θερινούς Ολυμπιακούς Αγώνες 2012: Η αντρική ομάδα των ΗΠΑ στη σκυταλοδρομία 4x100 μέτρων χάνει το αργυρό μετάλλιο που είχε κερδίσει στους Ολυμπιακούς Αγώνες του Λονδίνου εξαιτίας του ότι ο Τάισον Γκέι βρέθηκε θετικός σε απαγορευμένη ουσία. (Reuters μέσω Yahoo 7)

 14 Μαΐου 
Πόλεμος και επιθέσεις
Σε επίθεση των Ταλιμπάν που σημειώνεται στο Παρκ Πάλας της Καμπούλ σκοτώνονται 14 πολίτες και ένας τραυματίζεται. (Τα Νέα)
Στη διάρκεια διαδηλώσεων εναντίον των κυβερνητικών αλλαγών για την παιδεία, σκοτώνονται από την αστυνομία στη Χιλή 2 φοιτητές. (in.gr)

Δυστυχήματα
Ο αριθμός των νεκρών από τον εκτροχιασμό τρένου στη Φιλαδέλφεια των ΗΠΑ ανέρχεται σε 8 με τους τραυματίες που νοσηλεύονται ακόμα να ξεπερνούν τους 200.(The Guardian)

 15 Μαΐου 

Πόλεμος και επιθέσεις
Απόπειρα πραξικοπήματος στο Μπουρούντι το 2015
Οι αρχές στο Μπουρούντι ανακοινώνουν τη σύλληψη του υποστράτηγου Γκοντφρουάντ Νιγιομπαρέ επικεφαλής του αποτυχημένου πραξικοπήματος εναντίον του προέδρου Πιερ Νκουρουνζίζα. (Reuters) 

Κουλτούρα
Τελείται στο Λουξεμβούργο ο πρώτος γάμος ομοφυλόφιλου πρωθυπουργού εν ενεργείας από χώρα της ΕΕ. Ο Ξαβιέ Μπετέλ, πρωθυπουργός του Λουξεμβούργου, παντρεύεται τον βέλγο αρχιτέκτονα Γκοτιέ Ντεστενέ στο δημαρχείο της πρωτεύουσας του Λουξεμβούργου. (euronews)

Δυστυχήματα και καταστροφές
Σεισμός στο Νεπάλ Απριλίου 2015
 Ανασύρονται τα πτώματα πολλών από τους επιβάτες από τα συντρίμμια του αμερικανικού ελικοπτέρου που αγνοείτο από την περασμένη Τρίτη. (CNN)

Νόμος και έγκλημα
Ο Τζοχάρ Τσαρνάεφ καταδικάζεται σε θάνατο για το ρόλο του στις βομβιστικές επιθέσεις στο Μαραθώνιο της Βοστώνης. (New York Times)

Πολιτική και εκλογές
Έπειτα από επεισοδιακή συνεδρίαση στην Κνεσέτ, ο Πρωθυπουργός του Ισραήλ Μπενιαμίν Νετανιάχου λαμβάνει ψήφο εμπιστοσύνης, όμως η κυβέρνηση έχει πλειοψηφία μόνο μίας έδρας. (Το Βήμα)

 16 Μαΐου 
Νόμος και έγκλημα
Δικαστήριο στην Αίγυπτο καταδικάζει σε θάνατο τον ανατραπέντα Πρόεδρο της Αιγύπτου Μοχάμεντ Μόρσι για το ρόλο του στην Αιγυπτιακή Επανάσταση του 2011.(CNN)

Δυστυχήματα
Από την πρόσκρουση τρένου σε καρότσα φορτηγού στην πόλη Ίμπενμπυρεν της δυτικής Γερμανίας, σκοτώνονται 2 άτομα και τραυματίζονται άλλα 20. (in.gr)

Πολιτική και εκλογές
Ο πρώην στρατιωτικός Ντέιβιντ Γκρέιντζερ ορκίζεται Πρόεδρος της Γουιάνας. (Starbroek News)
Χιλιάδες ατόμων διαδηλώνουν στη Γουατεμάλα εναντίον της διαφθοράς και ζητούν την παραίτηση του προέδρου Ότο Πέρες. (naftemporiki.gr)

 17 Μαΐου 
Πόλεμος και επιθέσεις
Στο Ιράκ, ο αντιπρόεδρος της βουλής της επαρχίας αλ-Ανμπάρ αναφέρει ότι το Ισλαμικό Κράτος έχει εκτελέσει περισσότερα από 500 άτομα στην πόλη Ραμάντι. (skai.gr) 

Θρησκεία
Ο Πάπας Φραγκίσκος αγιοποιεί τις Παλαιστίνιες μοναχές, Μαρί Αλφονσίν Γκάτας και Μαριάμ Μπαγουάρντι που έζησαν τον 19ο αιώνα. (Πρώτο Θέμα)

Τέχνες και πολιτισμός
Μουσικά Βραβεία Billboard 2015
Η αμερικανίδα Τέιλορ Σουίφτ κερδίζει 8 βραβεία Billboard, συμπεριλαμβανομένου εκείνου για τον καλύτερο καλλιτέχνη. (The Independent)

Πολιτική και εκλογές
Ο Τζιμ Μάρφι ανακοινώνει την παραίτησή του από την ηγεσία του Σκωτσέζικου Εργατικού Κόμματος.(BBC News)
Χιλιάδες διαδηλωτές ζητούν την παραίτηση του προέδρου Νίκολα Γκρούεφσκι στα Σκόπια, στον απόηχο του σκανδάλου παρακολουθήσεων από την κυβέρνηση και της δράσης ενόπλων αλβανών στο Κουμάνοβο, με απολογισμό αρκετά θύματα. (in.gr)
Αθλητισμός
 Στο χόκεϊ επί πάγου, ο Καναδάς κερδίζει χρυσό μετάλλιο νικώντας τη Ρωσία στο παγκόσμιο πρωτάθλημα χόκεϊ επί πάγου, ενώ οι ΗΠΑ κατακτούν το χάλκινο μετάλλιο, επικρατώντας της Τσεχίας. Ο καναδός Σίντνεϊ Κρόσμπι γίνεται το νεότερο μέλος του Τριπλού Χρυσού Κλαμπ, της ομάδας παικτών και προπονητών που έχουν κερδίσει χρυσά μετάλλια σε αμφότερα τα παγκόσμια πρωταθλήματα και τους Ολυμπιακούς, και το Κύπελλο Στάνλεϊ. (Sportsnet)
Στο ποδόσφαιρο συλλόγων, η Melbourne Victory FC νικά 3-0 τη Sydney FC στον μεγάλο τελικό του πρωταθλήματος της Αυστραλίας (A-League). (ABC News)

 18 Μαΐου 
Πόλεμος και επιθέσεις
Ξαναρχίζουν οι αεροπορικοί βομβαρδισμοί υπό τη Σαουδική Αραβία με στόχο τους αντάρτες Χούτι στην Υεμένη μετά την πενθήμερη κατάπαυση του πυρός.(BBC)
Καταστροφές και δυστυχήματα
Τουλάχιστον 52 άτομα πεθαίνουν έπειτα από κατολίσθηση που προκλήθηκε από σφοδρές βροχοπτώσεις στην πόλη Σαλγκάρ της Κολομβίας. (AFP μέσω Yahoo News)
Νόμος και έγκλημα
Ο πρώην τενίστας Μπομπ Χιούιτ από την Αυστραλία φυλακίζεται για 6 χρόνια στη Νότια Αφρική για το βιασμό ανήλικων κοριτσιών.
(BBC)
Πολιτική
Ταραχές στο Μπουρούντι το 2015
Έπειτα από την αποτυχημένη απόπειρα πραξικοπήματος στο Μπουρούντι, ο πρόεδρος Πιερ Νκουρουνζίζα απολύει 3 υπουργούς, συμπεριλαμβανομένου του υπουργού Άμυνας. (The Washington Times)
Συνεχίζονται οι διαδηλώσεις στα Σκόπια, με δεκάδες χιλιάδες ατόμων να εκφράζουν την υποστήριξή τους προς τον πρωθυπουργό Νίκολα Γκρούεφσκι.(BBC News).

 19 Μαΐου 
Οικονομία
Ο πληθωρισμός σημειώνει μείωση -0,1 τον Απρίλιο, για πρώτη φορά από το 1960. (BBC)

Καταστροφές και δυστυχήματα
Σκοτώνονται περισσότεροι από 20 εργαζόμενοι μετά τη σύγκρουση του λεωφορείου στο οποίο επέβαιναν με ένα τουριστικό λεωφορείο στην επαρχία Σβάι Ριένγκ της Καμπότζης.(Cambodia Daily)
Ο αριθμός των νεκρών από τις κατολισθήσεις στην πόλη Σαλγκάρ της Κολομβίας αυξήθηκε στους 56 με δεκάδες να αγνοούνται.
(Agencies μέσω Al-Jazeera)
Τουλάχιστον 16 άτομα σκοτώνονται και δεκάδες άλλων τραυματίζονται από πυρκαγιά σε κατοικημένο κτήριο στο Μπακού του Αζερμπαϊτζάν.
(Reuters UK) 

Διεθνείς σχέσεις
Ο Πρίγκιπας Κάρολος της Ουαλίας γίνεται το πρώτο μέλος της βρετανικής βασιλικής οικογένειας που συναντάται με τον πρόεδρο του Σιν Φέιν, Τζέρι Άνταμς στη διάρκεια διήμερης επίσκεψης στην Ιρλανδία.  (AFP μέσω ABC News)

Πολιτισμός και τέχνες
Το Διεθνές βραβείο Μπούκερ για το 2015 απονέμεται στον ούγγρο συγγραφέα Λάσλο Κρασναχορκάι. (skai.gr) 

Πολιτική και εκλογές
Ο πρόεδρος του Μπουρούντι Πιερ Νκουρουνζίζα δηλώνει ότι η κυβέρνηση θα προχωρήσει με τις προεδρικές εκλογές του φετινού χρόνου κανονικά, παρότι έγιναν πρόσφατα διαδηλώσεις και απόπειρα πραξικοπήματος. (BBC)

 20 Μαΐου 
Πόλεμος και επιθέσεις
Γίνεται γνωστό ότι οι τζιχαντιστές του Ισλαμικού Κράτους ελέγχουν πλέον ολόκληρο τον αρχαιολογικό χώρο της Παλμύρας, που αποτελεί μνημείο παγκόσμιας κληρονομιάς της ΟΥΝΕΣΚΟ. (in.gr)
Σκοτώνεται από πυρά αστυνομικού ένας στρατιώτης σε επεισόδιο στο Μπουρούντι, λίγες ημέρες μετά την απόπειρα πραξικοπήματος. (naftemporiki.gr)
Τέχνες και πολιτισμός
Ανακαλύφθηκαν από αμερικανούς επιστήμονες κοντά στη Λίμνη Τουρκάνα της Κένυας τα αρχαιότερα εργαλεία που βρέθηκαν ποτέ, ηλικίας 3,3 εκατ. ετών.(AP via ABC News America)
Δυστυχήματα και καταστροφές
Από μετωπική σύγκρουση της επιβατικής αμαξοστοιχίας Shosholoza Meyl με τρένο που μετέφερε εμπορεύματα στο Ανατολικό Ακρωτήριο της Νότιας Αφρικής, σκοτώνεται 1 άτομο και άλλα 20 τραυματίζονται.(News24)
Πολιτική και εκλογές
Ο Σάμιουελ Γουέιμαουθ Τάπλεϊ Σίτον γίνεται ο πρώτος υπηρεσιακός Γενικός Κυβερνήτης του Αγίου Χριστόφορου και Νέβις, έπειτα από τον εξαναγκασμό σε παραίτηση του προκατόχου του, Σερ Έντμουντ Λόρενς. (miyvue.com)

 21 Μαΐου 
Πόλεμος και επιθέσεις
Ισλαμικό Κράτος του Ιράκ και της Συρίας
Μαχητές του Ισλαμικού Κράτους μπαίνουν στα αρχαία ερείπια της Παλμύρας μετά την χθεσινή κατάληψη της συριακής πόλης Ταντμούρ. Πιστεύεται ότι κατά τις συγκρούσεις σκοτώθηκαν 100 φιλοκυβερνητικοί μαχητές της Συρίας.(Reuters) 

Υγεία
Από επιδημία χολέρας κοντά στη Μομπάσα της Κένυας, πεθαίνουν 2 φυλακισμένοι και άλλοι 30 νοσηλεύονται.
(The Star via AllAfrica)

Νόμος και τάξη
Στη Βαλτιμόρη των ΗΠΑ παραπέμπονται δίκη 6 αξιωματικοί της αστυνομίας για το φόνο του Φρέντι Γκρέι ενώ ήταν υπό αστυνομική επιτήρηση.
(AP via ABC News America), (ABC2)

 22 Μαΐου 
Πόλεμος και επιθέσεις
Το Ισλαμικό Κράτος του Ιράκ και της Συρίας καταλαμβάνει το συνοριακό πέρασμα στην πόλη Αλ Ουαλίντ, που αποτελούσε το τελευταίο συνοριακό πέρασμα ανάμεσα στη Συρία και στο Ιράκ, που βρισκόταν υπό τον έλεγχο της Συρίας. (BBC)
Σε βομβιστική επίθεση αυτοκτονίας που σημειώνεται σε σιιτικό ναό στο Κατίφ της Σαουδικής Αραβίας, σκοτώνονται 19 άτομα και άλλα 28 τραυματίζονται, όπως αναφέρουν οι οργανώσεις του Ερυθρού Σταυρού και της Ερυθράς Ημισελήνου. (Irish Independent)
Τουλάχιστον 42 άτομα, μέλη της Νέας Γενιάς του Καρτέλ του Τζαλίσκο σκοτώνονται σε ανταλλαγή πυροβολισμών στην πολιτεία Μιτσοακάν του Μεξικό, όπως και 2 αστυνομικοί. (Reuters) 

Καταστροφές
Το Ναυτικό της Μιανμάρ σώζει 2 πλοία γεμάτα με μετανάστες, 208 τον αριθμό, καθώς συνεχίζονται οι διεθνείς πιέσεις για την αντιμετώπιση του μεταναστευτικού προβλήματος με τους Ροχίνγκια. (AFP via Yahoo! News)
Περισσότερα από 3.000 κρούσματα χολέρας με 31 νεκρούς καταγράφονται σε στρατόπεδο προσφύγων με θύματα Μπουρουντιανούς που έγιναν πρόσφυγες λόγω της πολιτικής ταραχής στη χώρα τους.(Al Jazeera)

Πολιτική και εκλογές
Οι ψηφοφόροι στην Ιρλανδική Δημοκρατία προσέρχονται σε δημοψήφισμα με στόχο την αναθεώρηση του συντάγματος, ώστε να νομιμοποιηθούν οι γάμοι μεταξύ ομοφύλων και να μειωθεί το όριο ηλικίας για να είναι κάποιο πρόσωπο υποψήφιος πρόεδρος από τα 35 στα 21. (BBC)
Η Ιρλανδία γίνεται η πρώτη χώρα στον κόσμο που εγκρίνει (με 62,3%) τη νομοθεσία για γάμους μεταξύ ομοφύλων. (kathimerini.gr)

 23 Μαΐου 
Πόλεμος στο Ντόνμπας
Ο ρωσόφιλος αυτονομιστής ηγέτης συνταγματάρχης Αλεξέι Μοζγκοβόι σκοτώθηκε σε ενέδρα στο αυτοκίνητό του. (BBC News)

Θρησκεία
Αγιοποιείται από το Βατικανό ο δολοφονημένος το 1980 αρχιεπίσκοπος του Σαλβαδόρ, Όσκαρ Ρομέρο.(White House) (CNN) (Vatican)

Τέχνες και πολιτισμός
Διαγωνισμός Τραγουδιού Eurovision 2015:
Στον τελικό του διαγωνισμού της Γιουροβίζιον στη Βιέννη, ο Μανς Ζέλμερλοου από τη Σουηδία αναδεικνύεται νικητής με το τραγούδι "Heroes".(Sydney Morning Herald), (BBC)

 24 Μαΐου 
Πόλεμος και επιθέσεις
Η αντιπολίτευση στο Μπουρούντι διακόπτει τις συνομιλίες με την κυβέρνηση του προέδρου Πιερ Νκουρουνζίζα έπειτα από την χθεσινή δολοφονία του ηγέτη της αντιπολίτευσης Ζεντί Φερουζί από το κόμμα Ένωση για την Ειρήνη και την Ανάπτυξη. (CNN)
Πολιτική και εκλογές
Πολωνικές προεδρικές εκλογές 2015
Ο Αντρέι Ντούντα είναι ο νικητής του δεύτερου γύρου των προεδρικών εκλογών στην Πολωνία. (Το Βήμα)
Αιθιοπικές γενικές εκλογές 2015
Στις γενικές εκλογές στην Αιθιοπία, το Επαναστατικό Δημοκρατικό Μέτωπο των Αιθιοπικών Λαών αναμένεται να είναι ο νικητής, καθώς δεν αντιμετωπίζει αντιπολίτευση. (The Guardian)
Τέχνες και πολιτισμός
Η γαλλική ταινία Dheepan'', σε σκηνοθεσία του Ζακ Οντιάρ κερδίζει το Χρυσό Φοίνικα στο Φεστιβάλ των Καννών του 2015. [http://www.theguardian.com/film/live/2015/may/24/cannes-2015-palme-dor-announcement (The Guardian)
Αθλητισμός
Ο Νίκο Ρόσμπεργκ με Μερσέντες κερδίζει το γκραν πρι του Μονακό για το 2015 στη Φόρμουλα Ένα. (BBC) 
Ο νικητής του 2000, Χουάν Πάμπλο Μοντόγια κερδίζει το ράλι Indianapolis 500 για το 2015. Το ράλι επισκιάστηκε από πολλά ατυχήματα. (ESPN)
Οι Mumbai Indians νικούν τους Chennai Super Kings και κατακτούν το πρωτάθλημα ποδοσφαίρου της Πρέμιερ Λιγκ Ινδίας για το 2015.

25 Μαΐου 
Πόλεμος και επιθέσεις
Στρατιώτης του τυνησιακού στρατού πέφτει νεκρός έπειτα από αμόκ με πυροβολισμούς, από τους οποίους σκοτώθηκαν 7 συστρατιώτες του και άλλοι 10 τραυματίστηκαν σε στρατόπεδο της Τύνιδας. (AP μέσω Fox News) (AFP μέσω News24)
Δυστυχήματα και καταστροφές
Τουλάχιστον 38 άνθρωποι πεθαίνουν και άλλοι 6 τραυματίζονται από πυρκαγιά σε οίκο ευγηρίας στην κομητεία Λουσχάν της Κίνας, στην επαρχία Χενάν. (BBC)

Πολιτική και εκλογές
Γενικές εκλογές στο Σουρινάμ 2015:
Το προσκείμενο στον πρόεδρο Ντέσι Μπάουτερσε Εθνικό Δημοκρατικό Κόμμα κερδίζει τις γενικές εκλογές στο Σουρινάμ. (BBC News)

26 Μαΐου 
Πόλεμος και επιθέσεις
Σε ενέδρα της οργάνωσης Αλ Σεμπάμπ στην κομητεία Γκαρίσα στην Κένυα σκοτώνονται 13 αστυνομικοί. (Standard Digital)
Τουλάχιστον 43 άτομα σκοτώνονται σε επίθεση της Μπόκο Χαράμ στην πόλη Γκούμπιο της πολιτείας Μπόρνο στη Νιγηρία. (Reuters) 

Οικονομία
Η Charter Communications ανακοινώνει ότι σχεδιάζει να συγχωνευτεί με την Time Warner Cable σε μια συμφωνία ύψους 55,1 δισ. $. (Market Watch)  (Bloomberg)

Καταστροφές και δυστυχήματα
Στην Σιουδάδ Ακούνα του Μεξικό πεθαίνουν 13 άτομα στην πρώτη καταιγίδα στα χρονικά της πόλης. (BBC News)

27 Μαΐου 
Διεθνείς σχέσεις
Παραιτείται ο απεσταλμένος (εκπρόσωπος του κουαρτέτου για τη Μέση Ανατολή Τόνι Μπλερ. (in.gr)
Πολιτική και εκλογές
Πολιτική κρίση ξεσπά στη Μαδαγασκάρη, όπου το κοινοβούλιο υπερψηφίζει με ψήφους 121 υπέρ την πρόταση να καθαιρεθεί ο πρόεδρος Ερί Ραζαοναριμαμπιανινά επειδή παραβίασε το Σύνταγμα. (Reuters) 
Η Νεμπράσκα γίνεται η πρώτη πολιτεία των ΗΠΑ που καταργεί τη θανατική ποινή, αντικαθιστώντας την με την ισόβια κάθειρξη. (skai.gr) 
Στη Γροιλανδία το κοινοβούλιο υπερψηφίζει τη νομιμοποίηση των γάμων μεταξύ ομοφύλων, σε ισχύ πριν την 1η Οκτωβρίου 2015. (The Local)
Η πρωθυπουργός της Δανίας Χέλε Τόρνινγκ-Σμιτ προκηρύσσει εκλογές για τις 18 Ιουνίου. (Reuters via Straits Times)
Ο Ρικ Σάντορουμ ανακοινώνει ότι θα είναι υποψήφιος για να πάρει το χρίσμα του Ρεπουμπλικανικού Κόμματος για τις προσεχείς αμερικανικές προεδρικές εκλογές του 2016. (Washington Post)

Αθλητισμός
Στο ποδόσφαιρο, η Σεβίλλη ΦΚ από την Ισπανία γίνεται ο πρώτος σύλλογος που κατακτά 4 φορές το ΟΥΕΦΑ Γιουρόπα Λιγκ επικρατώντας της Ντνίπρο Ντνιπροπετρόφσκ από την Ουκρανία με 3-2. (CNN)

28 Μαΐου 
Διεθνείς σχέσεις
Σε συνάντησή τους οι ηγέτες των δύο κοινοτήτων της Κύπρου, Νίκος Αναστασιάδης και Μουσταφά Ακκιντζί συμφωνύν σε νέα μέτρα οικοδόμησης εμπιστοσύνης, ανάμεσα στα οποία περιλαμβάνεται και το άνοιγμα των οδοφραγμάτων Λεύκας και Δερύνειας. (in.gr)
Καταστροφές και δυστυχήματα
Σε 1.500 ανήλθε ο αριθμός των νεκρών από το κύμα καύσωνα που πλήττει την τελευταία εβδομάδα την Ινδία. (naftemporiki.gr)
Από τις πρόσφατες καταιγίδες στις πολιτείες του Τέξας και της Οκλαχόμα των ΗΠΑ πέθαναν 21 άτομα και άλλα 11 αγνοούνται, ενώ 14 είναι τα θύματα στο βόρειο Μεξικό. (AP μέσω ABC News)
Σκοτώνονται 17 μαθητές και άλλοι 5 τραυματίζονται όταν ανατρέπεται το φορτηγό που τους μεταφέρει στο σχολείο στη Σουμάτρα της Ινδονησίας. (AFP μέσω Abram Online)
Πολιτική και εκλογές
Ο πρώην Κυβερνήτης της Νέας Υόρκης, Τζορτζ Πατάκι, ανακοινώνει ότι θα διεκδικήσει το χρίσμα του Ρεπουμπλικανικού Κόμματος για τις επερχόμενες προεδρικές εκλογές. (CNN)

29 Μαΐου 
Πόλεμος και επιθέσεις
Στην επαρχία Μπαλοχιστάν του Πακιστάν σημειώνεται επίθεση με στόχο δύο λεωφορεία, με απολογισμό τουλάχιστον 19 νεκρούς.(BBC)

Καταστροφές και δυστυχήματα
Ένα ηφαίστειο εκρήγνυται στο νησί Κουσινοεράμπου-ζίμα της Ιαπωνίας, με αποτέλεσμα να εκκενωθούν όλες οι κατοικίες και να αλλάξουν οι πτήσεις.(Kyodo μέσω Japan Times), (GMA Network)
Στην Ινδία ξεπερνούν τους 1.800 οι νεκροί από το κύμα καύσωνα, που τον καθιστά τον χειρότερο στη χώρα εδώ και περισσότερο από 2 δεκαετίες.
(AFP μέσω Yahoo! News)

Διεθνείς σχέσεις
Οι Ηνωμένες Πολιτείες αφαιρούν επίσημα την Κούβα από τον κατάλογο με τις χώρες που αποτελούν τους διεθνείς σπόνσορες της τρομοκρατίας. (NBC News)

Πολιτική και εκλογές
Νέος πρωθυπουργός της Φινλανδίας ορκίζεται επίσημα ο νικητής των εκλογών του περασμένου μήνα, Γιούχα Σίπιλα. (Business Standard)
Ο Μουχαμαντού Μπουχάρι ορκίζεται Πρόεδρος της Νιγηρίας έπειτα από τη νίκη του στις πρόσφατες εκλογές. (AP)

Αθλητισμός
Ο Σεπ Μπλάτερ εκλέγεται για 5η θητεία πρόεδρος της FIFA έπειτα από την απόσυρση της υποψηφιότητας από τον Πρίγκιπα Αλί μπιν Χουσεΐν προτού διεξαχθεί ο δεύτερος γύρος της ψηφοφορίας. Στον πρώτο γύρο ο Μπλάτερ δεν κατάφερε να συγκεντρώσει τα απαιτούμενα 2/3 των ψήφων που χρειαζόταν για να εκλεγεί. (ESPN), (CNN)

30 Μαΐου 
Πόλεμος και επιθέσεις
Εμφύλιος πόλεμος στη Συρία:
Το Συριακό Παρατηρητήριο για τα Ανθρώπινα Δικαιώματα εκτιμά ότι η Συρία βομβάρδισε με βαρέλια-βόμβες περιοχές στο Χαλέπι και αλλού, σκοτώνοντας τουλάχιστον 45 και τραυματίζοντας δεκάδες ατόμων.(AFP μέσω Daily Star) 
Καταστροφές και δυστυχήματα
Σεισμός 7,8 βαθμών της κλίμακας Ρίχτερ σημειώνεται στις ακτές τς Ιαπωνίας, χωρίς να εκδοθεί προειδοποίηση για τσουνάμι.(BBC)
Πολιτική και εκλογές
Ο Μάρτιν Ο' Μάλεϊ ανακοινώνει την πρόθεσή του να διεκδικήσει το χρίσμα του Δημοκρατικού Κόμματος για τις επικείμενες αμερικανικές προεδρικές εκλογές.(CNN)
Αθλητισμός
Στο ποδόσφαιρο:
Το Κύπελλο Σκωτίας κατακτά η Ινβερνές Καλιντόνιαν Θισλ νικώντας με 2-1 τη Φόλκιρκ στον τελικό του Χάμπτεν Παρκ. (onsports.gr)
Η Άρσεναλ γίνεται η ομάδα με τα περισσότερα κύπελλα Αγγλίας με τη νίκη της στον τελικό του Κυπέλλου στο γήπεδο Γουέμπλεϊ επί της Άστον Βίλα με 4-0. (The TOC)
Η Μπαρτσελόνα νικά την Αθλέτικ Μπιλμπάο 3-1 στον τελικό του Κυπέλλου Ισπανίας, κατακτώντας το νταμπλ. (The Guardian) (Reuters μέσω Sydney Morning Herald)

31 Μαΐου
Πόλεμος και επιθέσεις
Στη Λιβύη σε επίθεση ενός βομβιστή αυτοκτονίας κοντά στην πόλη Μισράτα σκοτώνονται αρκετά άτομα.(Reuters μέσω LBC)

Νόμος και έγκλημα
Επεισόδιο με 1 νεκρό και 1 συλληφθέντα σημειώνεται στη διάρκεια των διεθνών συνομιλιών κορυφής για το καθεστώς της Θάλασσας της Νότιας Κίνας σε ξενοδοχείο της Σινγκαπούρης. (Straits-Times)

Αθλητισμός
Στην ποδηλασία, ο Αλμπέρτο Κονταδόρ από την Ισπανία κερδίζει για 2η φορά τον Γύρο της Ιταλίας. (BBC)
Η ηλικίας 91 ετών Χάριετ Τόμσον τερματίζει στο Σαν Ντιέγκο και γίνεται το γηραιότερο πρόσωπο που τερματίζει σε μαραθώνιο. (NPR)

 05